CELEX: 32022D0679
Language: lt
Date: 2022-01-19 00:00:00
Title: Komisijos įgyvendinimo sprendimas (ES) 2022/679 2022 m. sausio 19 d. kuriuo sudaromas Europos Parlamento ir Tarybos direktyvoje (ES) 2020/2184 numatytas susirūpinimą keliančių medžiagų ir junginių žmonėms vartoti skirtame vandenyje stebėjimo sąrašas (pranešta dokumentu Nr. C(2022) 142) (Tekstas svarbus EEE)

2022 4 27   
               
               
                  LT
               
               
                  Europos Sąjungos oficialusis leidinys
               
               
                  L 124/41
               
            
         KOMISIJOS ĮGYVENDINIMO SPRENDIMAS (ES) 2022/679
         2022 m. sausio 19 d.
         kuriuo sudaromas Europos Parlamento ir Tarybos direktyvoje (ES) 2020/2184 numatytas susirūpinimą keliančių medžiagų ir junginių žmonėms vartoti skirtame vandenyje stebėjimo sąrašas
         
            
               (pranešta dokumentu Nr. C(2022) 142)
            
         
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2020 m. gruodžio 16 d. Europos Parlamento ir Tarybos direktyvą (ES) 2020/2184 dėl žmonėms vartoti skirto vandens kokybės (1), ypač į jos 13 straipsnio 8 dalies pirmą pastraipą,
         kadangi:
         
                     (1)
                  
                  
                     Direktyvoje (ES) 2020/2184 numatyta sudaryti visuomenei arba mokslo bendruomenei susirūpinimą keliančių žmonėms vartoti skirtame vandenyje esančių medžiagų ir junginių stebėjimo sąrašą (toliau – stebėjimo sąrašas). Stebėjimo sąraše turi būti nurodyta kiekvienos medžiagos ar junginio rekomenduojamoji vertė ir prireikus galimas taikyti analizės metodas, nereikalaujantis pernelyg didelių išlaidų;
                  
               
                     (2)
                  
                  
                     pagal Direktyvos (ES) 2020/2184 13 straipsnio 8 dalį, 17-beta-estradiolis ir nonilfenolis, atsižvelgiant į jų endokrininę sistemą ardančias savybes ir keliamą riziką žmonių sveikatai, turi būti įtraukti į pirmąjį stebėjimo sąrašą. Remiantis naujausiomis Pasaulio sveikatos organizacijos rekomendacijomis dėl geriamojo vandens parametrų (2), šiuo įgyvendinimo sprendimu turėtų būti nustatytos 300 ng/l nonilfenolio ir 1 ng/l 17-beta-estradiolio rekomenduojamosios vertės;
                  
               
                     (3)
                  
                  
                     Komisijos direktyvoje 2009/90/EB (3) apibrėžtos kiekybinio įvertinimo ribos nustatytos 17-beta-estradioliui ir nonilfenoliui, kad rekomenduojamąsias vertes būtų galima išmatuoti pakankamu tikslumo ir preciziškumo lygiu ir nepatiriant pernelyg didelių išlaidų;
                  
               
                     (4)
                  
                  
                     šiame sprendime nustatytos priemonės atitinka Direktyvos (ES) 2020/2184 22 straipsnio 1 dalyje nurodyto komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Direktyvos (ES) 2020/2184 13 straipsnio 8 dalyje numatytas žmonėms vartoti skirtame vandenyje naudojamų susirūpinimą keliančių medžiagų ir junginių stebėjimo sąrašas pateikiamas šio sprendimo priede.
         
         
            2 straipsnis
            Šis sprendimas skirtas valstybėms narėms.
         
         
            Priimta Briuselyje 2022 m. sausio 19 d.
            
               
                  Komisijos vardu
               
               Virginijus SINKEVIČIUS
               
                  Komisijos narys
               
            
         
         
            (1)  OL L 435, 2020 12 23, p. 1.
         
            (2)  2017 m. rugsėjo 11 d. Pasaulio sveikatos organizacijos rekomendacijos „Bendradarbiavimo dėl geriamojo vandens parametrų projekto parama Tarybos direktyvos 98/83/EB dėl žmonėms vartoti skirto vandens kokybės (Geriamojo vandens direktyvos) I priedo persvarstymui. https://ec.europa.eu/environment/water/water-drink/pdf/WHO_parameter_report.pdf
         
            (3)  2009 m. liepos 31 d. Komisijos direktyva 2009/90/EB, kuria pagal Europos Parlamento ir Tarybos direktyvą 2000/60/EB nustatomos vandens cheminės analizės ir vandens būklės stebėsenos techninės specifikacijos (OL L 201, 2009 8 1, p. 36).
      
      
         
            PRIEDAS
            SUSIRŪPINIMĄ KELIANČIŲ MEDŽIAGŲ IR JUNGINIŲ ŽMONĖMS VARTOTI SKIRTAME VANDENYJE STEBĖJIMO SĄRAŠAS
            
                        
                           Cheminės medžiagos/medžiagų grupės arba junginio/junginių grupės pavadinimas
                        
                     
                     
                        
                           CAS numeris
                        
                     
                     
                        
                           ES numeris
                        
                     
                     
                        
                           Rekomenduojamosios vertės (ng/L)
                        
                     
                     
                        
                           Kiekybinio įvertinimo riba
                            (1)
                           (ng/L)
                        
                     
                     
                        
                           Galimas analizės metodas
                        
                     
                  
                        17-beta-estradiolis
                     
                     
                        50–28–2
                     
                     
                        200–023–8
                     
                     
                        1 
                     
                     
                        ≤ 1 
                     
                     
                        -
                     
                  
                        Nonilfenolis (2)
                        
                     
                     
                        84852–15–3
                     
                     
                        284–325–5
                     
                     
                        300 
                     
                     
                        ≤ 300 
                     
                     
                        EN ISO 18857–2
                     
                  
               (1)  Kiekybinio įvertinimo riba, apibrėžta Direktyvos 2009/90/EB 2 straipsnio 2 punkte.
            
               (2)  Šios medžiagos anksčiau buvo identifikuotos kaip CAS 25154–52–3 ir 104–40–5.